- Hindi News
- National
- तीन फर्जी रसोइए के नाम से भी वार्डन ने किए थे 51 हजार रुपए उठाने का प्रयास
तीन फर्जी रसोइए के नाम से भी वार्डन ने किए थे 51 हजार रुपए उठाने का प्रयास
एक और खुलासा : अंबेडकर छात्रावास में रसोइए चौकीदार लगाने वाली संस्था ने वार्डन पर फर्जी उपस्थिति प्रमाण पत्र बना कर रुपए एंठने का प्रयास करने का आरोप लगाया
भास्करसंवाददाता | पाली
सामाजिकन्याय एवं अधिकारिता विभाग की ओर से जिले में संचालित हो रहे अंबेडकर छात्रावास में बच्चों के लिए खाना बनाने वाली संस्था ने छात्रावास वार्डन पर फर्जी उपस्थिति प्रमाण पत्र बना कर 51 हजार 700 रुपए एंठने का प्रयास करने का आरोप लगाया है। संस्था के निदेशक का आरोप है कि छात्रावास वार्डन की फर्जी उपस्थिति पर रुपए नहीं देने पर उसने कई बार अभद्र व्यवहार किया तथा दूसरे व्यक्तियों से फोन पर धमकियां दिलवाई। छात्रावास वार्डन के दबाव के बाद उसे बीच में ही अपना काम छोड़ना पड़ा। जानकारी के अनुसार विभाग की ओर से जिले में संचालित हो रहे सभी छात्रावास में बच्चों के खाना बनाने के लिए सोनल संस्थान जालोर द्वारा रसोइया कम चौकीदार लगाए थे। छात्रावास वार्डन द्वारा उपस्थित प्रमाण पत्र देने पर विभाग द्वारा संस्था को मासिक मानदेय मिलता है। फिर संस्था इन रसोइयों को मानदेय का भुगतान करती है। विभाग की इस प्रक्रिया का फायदा उठाते हुए पाली के अंबेडकर छात्रावास के वार्डन संजय वैष्णव ने पाली में महेंद्र कमलेश तथा मारवाड़ में राणाराम नाम के तीन फर्जी रसोइयों की उपस्थिति दिखाई। संस्था से इन तीनों के छह-छह महीने के मानदेय खुद ने लेने चाहे। सोनल संस्था के निदेशक बंशीलाल को सूचना मिलने पर उसने छात्रावास का निरीक्षण किया। इस दौरान छात्रावास में राणाराम, पाली में महेंद्र कमलेश नाम की कोई सूचना नहीं होने पर तीनों का छह माह का मानदेय राेक दिया गया। निदेशक बंशीलाल द्वारा फर्जी उपस्थिति प्रमाण पत्र का पैसा नहीं देने पर अंबेडकर छात्रावास के वार्डन ने लोगों को गुमराह करते हुए बंशीलाल को धमकियां दिलवाई।
वार्डनके दबाव में आकर संस्था ने छोड़ा कामकाज
छात्रावासवार्डन संजय द्वारा तीनों के फर्जी उपस्थिति प्रमाण पत्र देने पर जब संस्था के निदेशक द्वारा पैसा नहीं दिया गया तो छात्रावास वार्डन ने विभागीय अधिकारियों को गुमराह कर संस्था को कई बार नोटिस दिया। नोटिस पर संस्था द्वारा बार-बार जवाब दिया गया। लेकिन संस्था निदेशक ने वार्डन को रुपए देने से मना कर दिया। इस पर बंशीलाल ने तीनों फर्जी व्यक्तियों के मानदेय का चेक विभाग को सुपुर्द कर दिया और कामकाज छोड़ दिया।
रसोइए की पास बुक भी खुद के पास रखता था वार्डन
बच्चोंके लिए खाना बनाने के लिए संस्था द्वारा लगाए रसोइए के खाते में फर्जी रसोइए का मानदेय मंगवाने के लिए वार्डन संजय रसोइए की पासबुक तक अपने पास रखता था। रसोइए द्वारा पासबुक मांगने पर भी उन्हें नहीं देता था। कई बार परेशान होकर रसोइयों ने नई पासबुक भी स्वीकृत करवाई है।
^ छात्रावास वार्डन संजय वैष्णव ने तीन फर्जी रसोइयों की उपस्थिति प्रमाण पत्र बना कर 51 हजार रुपए ऐंठने चाहे। जिसे मैंने देने से मना कर दिया। जिसको लेकर बार-बार वार्डन ने डरा धमकाकर कर मुझ पर दबाव बनाया। जिस कारण मैंने काम ही छोड़ दिया। -बंशीलाल, निदेशक, सोनल संस्था जालोर
^मामलाजानकारी में नहीं है। जानकारी करवा कर ही कुछ बोलूंगा। वैसे कई लोग एक दूसरे के खिलाफ खड़े हैं। अभी कुछ भी बोलने की स्थिति में नहीं हूं। -जय प्रकाश चारण, सहायक निदेशक, सामाजिक न्याय एवं अधिकारिता विभाग
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva